Kurat on Kaini märgiga mees. Kurat on trääl, mees kes vaid soosaarele sai oma talu teha ja kelle lapsed alles külla tagasi lubati. Kurat on mees, kelle kogukond on hüljanud ja kes on Jumalaga üksi jäänud. Nagu Kain. Kogukondlikku viktimiseerimise ohver. Kui ta tapeti siis ta sageli hiljem ka jumalikustati selle kogukondliku mõju tõttu mis ta hukkamisel oli. Kui ta aga ellu jäi, siis ei iial. Girard räägib kuradist kui avatlejast ja rivaliteediõhutajast. Pahanduskaljust. Tõsi ta on aga tõsi on ka see et ta on välja heidetu. Nii nagu lugu Lucy'st teemantitega taevas. Kui Girard räägib kiriku viktimiseerimise ajastust siis esialgu ja osalt käib see õigusega. See on rünnak nende poolt kes on sooja tulnud aga kes on taas välja külma kätte aetud. Kes on leidnud sellesama ametkondliku rivaliteedi ja projektirahade tagaajamise mis mujalgi. Need on need kõrbesse saadetud kes kõrbest nüüd tagasi tulevad. Rahvas kes Paabelist naaseb ja võtab kandled remmalga otsast jälle ära ja laulab edasi.